Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Maiorga Ramírez Erro jaunak egindako galderaren erantzuna, Foru Diputazioak emana, Kultura eta Kirol Departamentuaren 2020ko aurrekontuaren exekuzioari buruzkoa. Galdera 2021eko urtarrilaren 18ko 4. Nafarroako Parlamentuko Aldizkari Ofizialean argitaratu zen.

Iruñean, 2021eko otsailaren 8an

Lehendakaria: Unai Hualde Iglesias

ERANTZUNA

EH Bildu Nafarroa talde parlamentarioari atxikitako Maiorga Ramírez Erro jaunak idatziz erantzuteko galdera egin du “Departamentuaren 2020ko aurrekontuaren betearazpen-mailaren balorazioari eta haren ez-betearazpenen justifikazioari buruz” (10-21/PES-00004). Hona Nafarroako Gobernuko Kultura eta Kiroleko kontseilariaren erantzuna:

Nafarroako Gobernuko Kultura eta Kirol Departamentuaren 2020ko aurrekontuaren betetzea % 93,64koa izan da. Balorazioa oso ona da, pandemiaren ondorioek iaz bizi izandako egoera konplexu batean eman delako aurrekontuaren betearazpenaren ehuneko hori.

Aurrekontuaren betearazpen-maila handia izan da laguntzen deialdiak egokitu egin direlako, laguntzen onuradun diren kultura- eta kirol-erakundeen premiak islatzeko; COVIDa dela-eta partidak sortu eta esleitu direlako; jarduera eta programa propioak egin direlako, COVIDari buruzko protokolo sanitarioetara egokituta; eta sektorea aktibatzea eragin duten beste batzuk sortu direlako.

Aurrekontu-partiden ez-betearazpenari dagokionez, erakundeek hitzarmen izendunak sinatzeari uko egin diotelako gertatu dira.

Hori guztia jakinarazten dizut Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2021ko otsailaren 5ean

Kultura eta Kiroleko kontseilaria: Rebeca Esnaola Bermejo